PATVIRTINTA

Palangos moksleivių klubo

direktoriaus 2023 m. vasario 9 d.

įsakymu Nr. V 1- 4

**NACIONALINIO ŠVIETIMO ĮSTAIGŲ MOKSLEIVIŲ   
PIEŠINIŲ KONKURSO „VAIKAI PALANGAI“ NUOSTATAI**

Palangos vardo paminėjimo 770 metų sukakčiai, Palangos moksleivių klubas organizuoja moksleivių piešinių konkursą ,,Vaikai Palangai”, kurio metu mokiniai savo darbuose kviečiami kurti ateities Palangos viziją.

Palanga - visų mylimas miestas prie jūros, kuriame malonu būti visais metų laikais. Vienus čia žavi jūra ir kopos, architektūra ir parkai, kiti ieško aktyvių pramogų ar ramybės žaliose miesto erdvėse. Neįmanoma įsivaizduoti Palangos be nuostabių pušynų, poilsiautojų pamėgto paplūdimio, Birutės parko ir istoriją primenančios kurorto architektūros. O kokia Palanga išliks ateinančioms kartoms: patrauklus miestas - kurortas tarp pušynų ar ypač modernus miestas prie jūros?

**I SKYRIUS  
BENDROSIOS NUOSTATOS**

1. Nacionalinio švietimo įstaigų moksleivių piešinių konkurso ,,Vaikai Palangai” sąlygos nustato tikslus, reglamentuoja reikalavimus konkurso organizavimo, darbų vertinimo ir nugalėtojų apdovanojimo tvarką.

2. Palangos moksleivių klubas organizuoja nacionalinį švietimo įstaigų moksleivių piešinių konkursą „Vaikai Palangai“, skirtą pasidalinti idėjomis, ugdant mokinių vaizduotę, kūrybiškumą, saviraišką.

**II SKYRIUS  
KONKURSO TIKSLAS IR UŽDAVINIAI**

3. **Tikslas.** Ugdyti moksleivių kūrybiškumą ir projekcinius gebėjimus, kuriant viziją apie unikalius, klestinčius, ekologiškus miestus ir gyvenimo kaitą, skatinti atsakingumą bei ekologiškumą.

4. **Uždaviniai:**

* 1. Kurti tvarios Palangos ateities viziją;
  2. Ugdyti estetinį, architektūrinį suvokimą, iniciatyvumą ir vertybines nuostatas;
  3. Atskleisti mokinių kūrybiškumą raiškos ir atlikimo procesu;
  4. Lavinti vaizduotę ir savarankiškumą, kuriant įvairiomis dailės priemonėmis bei technikomis;
  5. Supažindinti visuomenę su moksleivių kūrybine veikla, rengiant parodas virtualioje erdvėje bei visuomenei prieinamose vietose.

**III SKYRIUS  
DALYVIAI**

5. Konkurse kviečiami dalyvauti Lietuvos švietimo ir ugdymo įstaigų moksleiviai.

6. Konkurso darbai vertinami trijose amžiaus grupėse:

I amžiaus grupė – 7–10 metų;

II amžiaus grupė – 11–14 metų;

III amžiaus grupė – 15–18 metų.

**IV SKYRIUS  
KONKURSO ORGANIZAVIMAS**

7. Darbai gali būti atlikti įvairiomis tapybos bei grafikos technikomis ir priemonėmis: akvarele, guašu, tušu, kreidelėmis, pieštukais ir t. t. (atlikimo technikos yra neribojamos).

8. Darbų matmenys A3 formatas.

9. Konkurso dalyvis gali atsiųsti ne daugiau kaip vieną darbą, kuris turi atitikti konkurso temą.

10. Iš vienos įstaigos galima siųsti ne daugiau 10 darbų.

11. Kiekvieno darbo kitoje pusėje (apačioje dešinėje) turi būti priklijuota: darbo autoriaus vardas, pavardė, amžius, darbo pavadinimas, ugdymo įstaiga, mokytojas (1 priedas).

12. Siunčiant darbus iš vienos institucijos, būtina pridėti bendrą atsiųstų darbų sąrašą (2 priedas) ir jį atsiųsti elektroniniu paštu: **info@moksleiviuklubas.lt**

13. Darbus pristatyti iki **2023 m. kovo 26 d.** (imtinai) adresu: Palangos moksleivių klubas, Virbališkės takas 4, LT-00127 Palanga, su nuoroda: Nacionalinis švietimo įstaigų mokinių piešinių konkursas „Vaikai Palangai“.

15. Konkurso laimėtojai bus skelbiami balandžio 2 dieną Palangos moksleivių klubo Facebook paskyroje.

16. Darbai bus eksponuojami Palangos moksleivių klubo erdvėse bei kitose Palangos miesto viešose vietose.

16. Konkurso organizatoriai pasilieka teisę darbus publikuoti ir reprodukuoti savo nuožiūra.

17. Darbus atsiimti bus galima nuo 2023 m. gegužės 15 d. Palangos moksleivių klube, Virbališkės takas 4.

18. Mokytojams, parengusiems mokinius konkursui bus išduodamos Palangos švietimo pagalbos tarnybos pažymos.

**V SKYRIUS  
VERTINIMAS**

19. Darbus vertins Palangos moksleivių klubo direktoriaus įsakymu patvirtinta komisija.

20. Darbai vertinami pagal šiuos kriterijus:

* temos atitikimas, interpretacija;
* darbo originalumas;
* atliktos technikos savitumas;
* estetinis vaizdas;
* darbo atitikimas konkurso keliamiems reikalavimams.

21. Iš visų dalyvių bus išrinkti I, II bei III vietų nugalėtojai pagal tikslines amžiaus grupes atskirai. Kiekvienos amžiaus grupės nugalėtojai bus apdovanojami diplomais, o jų mokytojai padėkomis bei pažymomis.

22. Komisija pasilieka teisę skirti papildomas nominacijas ir apdovanoti.

23. Konkurso nugalėtojai bus skelbiami Palangos moksleivių klubo tinklalapyje www.moksleiviuklubas.lt ir Palangos moksleivių klubo socialinėse paskyrose Facebook ir Instagram 2023 m. balandžio 2 d.

**VII SKYRIUS  
 BAIGIAMOSIOS NUOSTATOS**

24. Konkurso organizatorė – Palangos moksleivių klubo dailės studijos „Spalvų sala“ vadovė, dailės ir technologijų vyr. mokytoja Diana Rakauskienė, tel. 8-685-08060, el. paštas: [drakauskiene@gmail.com](mailto:drakauskiene@gmail.com).

25. Konkurso koordinatorė – direktoriaus pavaduotoja ugdymui Raimonda Aleksandravičienė tel. 8-692-24344, el. p. info@moksleiviuklubas.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

**(Darbo kortelės pavyzdys)**

|  |
| --- |
| Vieta klijavimui |
|  |
| Vardas, pavardė, amžius |
|  |
| Įstaiga |
|  |
| Mokytojo vardas, pavardė |

**2 priedas**

**(Institucijos atsiųstų darbų sąrašo pavyzdys)**

Švietimo įstaigos pavadinimas,   
adresas, telefono numeris

|  |  |  |  |
| --- | --- | --- | --- |
| Eil.Nr. | Vardas, pavardė, | Amžius | Mokytojo vardas, pavardė, telefono Nr., el. p. |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_